חיוטין אדריכלים

חיוטין אדריכלים הוא משרד אדריכלים ישראלי המתמחה בתכנון מבני ציבור. המשרד, השוכן בגבעתיים, הוקם על ידי בני-הזוג ברכה ומיכאל חיוטין בשנת 1978. הוא מרבה להשתתף בתחרויות, שברבות מהן אף זכה בפרס ראשון ושני. עבודתם של חיוטין אדריכלים גם זכתה לאותות הוקרה, לרבות פרס א.מ.ת למצוינות באדריכלות (לברכה חיוטין, 2020), אות האדריכלות על תכנון מבנה ציבור ופרס מפעל חיים מטעם עמותת האדריכלים (2018), ושלושה פרסי רכטר: בשנת 1996 על תיאטרון גבעתיים, בשנת 2007 על היכל המשפט חיפה ובפעם השלישית בשנת 2018 על בניין האקדמיה ע"ש פולונסקי במכון ון ליר בירושלים. מיכאל חיוּטין נולד בשנת 1941 בעיר וילנה ובשנת 1948 עלה לישראל. למד הנדסת בנין ואדריכלות בטכניון, והשלים את הדוקטורט שלו בלימודים טכניים בשנת 1975. ברכה חיוטין נולדה ברעננה בשנת 1947. ב-1972 סיימה לימודי אדריכלות בטכניון ולאחר מכן השתלבה במשרדם של האדריכלים אורה ויעקב יער, שם עבדה, בין השאר, על תוכנית שכונת "נווה כפיר" בדרום תל אביב. בין השנים 1973–1977 עבדה במשרדו של האדריכל רם כרמי. בני הזוג פתחו את משרדם המשותף בשנת 1978. המשרד מתמחה במבני ציבור, חלקם מבני אקדמיה וחלקם מבנים עירוניים. לאורך השנים ניגשו לתחרויות אדריכלים רבות, שבחלקן זכו בפרסים לרבות פרסים ראשונים לביצוע. בשנת 2018 זכו בני הזוג בפעם האחרונה במשותף בתחרות שארגנה עיריית ירושלים לתכנון חידוש כיכר ספרא וסביבתה הקרובה. חודשים ספורים לאחר מכן, ב-16 במרץ 2019, נפטר מיכאל חיוטין ממחלה קשה. המשרד ממשיך לפעול בראשותה של ברכה חיוטין, בשם "חיוטין אדריכלים". הגלריה האוניברסיטאית לאמנות ע"ש גניה שרייבר, אוניברסיטת תל אביב (בשיתוף דן איתן), 1988 מתחם בית ראשונים, גבעתיים, 1992 220 יח"ד, רעות, 1994 תיאטרון גבעתיים, 1996 מוזיאון מאנה כץ, חיפה, פרס ראשון בתחרות, 2000 (לא בוצע) בניין הסנאט, אוניברסיטת בן-גוריון בנגב, 2002 היכל המשפט חיפה, פרס ראשון בתחרות, 2004 כיכר דייכמן, אוניברסיטת בן-גוריון בנגב, 2006 מוזיאון הסובלנות, ירושלים (האדריכלים התפטרו לפני ביצוע), 2010 בית הסטודנט ע"ש האטר, אוניברסיטת חיפה, 2010 בניין האקדמיה ע"ש פולונסקי, קמפוס מכון ון ליר, 2014 בניין מעבדות ביוטכנולוגיה, אוניברסיטת בן-גוריון, 2015 חידוש כיכר ספרא, ירושלים, מקום ראשון בתחרות (בשיתוף דניאל שטרסבורגר, לא בוצע), 2018 Architecture For Justice: The Haifa Courthouse (מוזיאון תל אביב לאמנות, שנת 2006) זה בתהליך3X: חיוטין אדריכלים (זהזהזה גלריה לאדריכלות, שנת 2007) אדריכלות החברה האוטופית: קיבוץ ומושב (הוצאת מאגנס, שנת 2010) מחזון למציאות: אדריכלות באוניברסיטת בן-גוריון בנגב 2006-1990 (הוצאת אוניברסיטת בן-גוריון בנגב, שנת 2010) Chyutin Architects 1980-2010 (הוצאת ABC, שנת 2012) בנפרד מעבודתו במשרד האדריכלים, מיכאל חיוטין גם פרסם מחקרים רבים על הממדים התאולוגיים, הפוליטיים והאסתטיים של ספרות המקרא והבית השני. אתר האינטרנט הרשמי של חיוטין אדריכלים נועם דביר, בית הסטודנט בחיפה קיבל חיים משלו, באתר הארץ, 24 במרץ 2011 מיכאל יעקובסון, נגמרה הסובלנות?, באתר Xnet‏, 3 באוקטובר 2011 ברכה ומיכאל חיוטין, בזכות התחרות האדריכלית, בגנות בצלאל, באתר Xnet‏, 13 בספטמבר 2011 נעמה ריבה, יוצאת מהקווים: אוניברסיטת בן גוריון חוצה את מסילת הרכבת, באתר Xnet‏, 28 ביוני 2005 קשת רוזנבלום, מודרניזם ופסטורליה: התוספת החדשה למבנה של מכון ון ליר, באתר הארץ, 17 בספטמבר 2014 דן הנדל, אקדמיית פולונסקי בירושלים: סוף סוף בניין עם תחושת התעלות, באתר הארץ, 27 במרץ 2018 מיכאל יעקובסון, פרס מפעל חיים יוענק לאדריכלים דן איתן, ברכה ומיכאל חיוטין, באתר Xnet‏, 4 ביוני 2018 נועה רושובסקי, ראיון עם ברכה חיוטין מ"חיוטין אדריכלים", ארכיג'וב, 3 ביולי 2018 מיכאל יעקובסון, מת מיכאל חיוטין, מבכירי האדריכלים בישראל, זוכה פרס רכטר 3 פעמים, באתר Xnet‏, 18 במרץ 2019 אודיה לורן בלקין, ברכה חיוטין מדברת על הדרך עם מיכאל ומסתכלת קדימה על השנה החדשה, באתר Legit‏, 26 בספטמבר 2019 נעמה ריבה, הם הוגדרו כהבטחות האדריכליות הגדולות בארץ. כמה מהם נהפכו לכאלה?, באתר הארץ, 18 בינואר 2020 נעמה ריבה, האם סוף סוף לירושלים תהיה כיכר, באתר הארץ, 13 בנובמבר 2018 נעמה ריבה, מת מיקי חיוטין, מגדולי האדריכלים בישראל, באתר הארץ, 17 במרץ 2019 נועם דביר, החלה בניית מוזיאון הסובלנות בי-ם: המתכננים טוענים להפרת חוזה, באתר הארץ, 19 ביוני 2012 ניסן אררט, הריאיון עם האל במשכן ובמקדש, שנתון שאנן: כתב עת רב-תחומי מקוון בענייני חינוך, יהדות וחברה 16, 2010